<a href="https://no.wikipedia.org/wiki/Vidkun_Quisling" class="extiw" title="no:Vidkun Quisling">Vidkun Qusiling</a> (født 18. juli 1887 i <a href="https://no.wikipedia.org/wiki/Fyresdal" class="extiw" title="no:Fyresdal">Fyresdal</a> i Telemark, død 24. oktober 1945) var en norsk offiser, diplomat og politiker. Han ble først kjent som nødhjelpsarbeider i Sovjetunionen og nær medarbeider av <a href="https://no.wikipedia.org/wiki/Fridtjof_Nansen" class="extiw" title="no:Fridtjof Nansen">Fridtjof Nansen</a>, og var Norges forsvarsminister i to Bondepartiet-regjeringer 1931–1933. I 1933 stiftet Quisling det nasjonalromantiske fascistpartiet <a href="https://no.wikipedia.org/wiki/Nasjonal_Samling" class="extiw" title="no:Nasjonal Samling">Nasjonal Samling</a> (NS). Etter <a href="https://no.wikipedia.org/wiki/Angrepet_p%C3%A5_Norge_i_1940" class="extiw" title="no:Angrepet på Norge i 1940">Tysklands invasjon av Norge i 1940</a> forsøkte Quisling, som den første i verden, å begå statskupp over radio, men kuppforsøket mislyktes ettersom tyskerne ikke var interessert i hans regjering. Vinteren 1942 kom han tilbake som sjef for en tyskstøttet regjering, og med tittelen ministerpresident ledet han sammen med den sivile administratoren for den tyske okkupasjonsmakten den norske statsadministrasjonen resten av <a href="https://no.wikipedia.org/wiki/Norge_under_andre_verdenskrig" class="extiw" title="no:Norge under andre verdenskrig">krigen</a>. Etter fredsslutningen i 1945 ble Quisling dømt til døden og henrettet for <a href="https://no.wikipedia.org/wiki/Det_norske_landssvikoppgj%C3%B8ret" class="extiw" title="no:Det norske landssvikoppgjøret">landssvik</a>.
<a rel="nofollow" class="external text" href="https://www.flickr.com/people/59811348@N05">Riksarkivet (National Archives of Norway)</a> from Oslo, Norway
<a rel="nofollow" class="external text" href="https://www.flickr.com/photos/national_archives_of_norway/8615477745/">Vidkun Quisling sammen med Fridtjof Nansen i forbindelse med hjelpearbeidet i Armenia, 1925.</a>